Ha homokot, meszet és szódát öntesz egy 1100 fokos kemencébe,
folyékony üveg lesz belőle.
A képzett üvegfúvók üreges csövekkel szedik össze az olvadt elegyet.
Mikor megfújják, az üveg buborékszerűen felfúvódik, formázható lesz.
A szerszámok, technikák a rómaiak hagyatéka.
De hamarosan még forróbb lesz a hangulat.
Észak-Amerika legnagyobb hutaműhelyében tíz kiváló művészt láthatunk
tűzzel harcolni a tűz ellen.
És most kezdődik a móka.
Aki mer, az nyer.
Ám a kockázat mellé…
Istenem!
- Maradj egyben! - Mindig erősen kezdek.
…nagy jutalom jár.
Ez az, bébi!
Ha kiállják tüzes próbáinkat, életre szóló nyereményben részesülnek:
világszerte a legjobb üvegfúvóként tartják majd őket számon.
Nick Uhas vagyok, ez pedig a Felfújva.
Üvegfúvók, üdv újra a hutaműhelyben!
- Köszi. - Igen.
Nem tudom, mire számítsak. Elég félelmetes.
Nem aggódok, de pörög az agyam. „Mi lesz a feladat?”
Harag, kapzsiság, kívánság, falánkság, restség, irigység, büszkeség.
Egy műalkotást kérünk tőletek az úgynevezett hét főbűn egyike alapján.
John Moran! Az előző kihívásnál te lettél a Legjobb fújó, így te választasz először.
A kapzsiságot kérem.
- Kapzsi választás. - Ja.
- Szerinted jót választottál? - Igen, nagyon.
Remek! Akkor a többieknek is jót válassz!
- Ajjaj! - Jól van.
Ez nagyon gáz!
Kié a büszkeség?
Brenna? Büszkeség?
Köszi, tetszik.
Örülök a büszkeségnek.
Nem vagyok túl görnyedt?
Kinek adod a haragot?
Dan? Bocs, haver. Nem hagyhatom ki. Túl jól passzol hozzád.
Vállalom.
Dan haragja.
Kinek adod a falánkságot?
Grace-nek tálalom. Egészségedre!
J'adore!
És a kívánság?
A tiéd, Minhi.
Imádom!
Az irigység Sharvin úré lesz.
Rendben.
Akkor a restség Trentonnak maradt.
Remek. Illik hozzám.
Sok szerencsét!
Katherine mai segítője a művek értékelésében:
- Donna Davies. - Ez igen!
Donna nemcsak a legendás Pilchuck Glass School igazgatóhelyettese,
hanem művészettörténész is.
Örülök, hogy Donna Davies fogja értékelni a munkámat.
A 4. században a hét főbűn éles határt húzott bűn és erény, bűnös és szent közé.
De a kihívás nem ilyen fekete-fehér.
Nem régies értékek bemutatását várjuk, hanem kortárs, személyes nézőpontokat.
Négy órátok van megtervezni, elkészíteni és bemutatni egy eredeti műalkotást.
Értékelni fogjuk a tervezést, a koncepciót és a technikai jártasságot.
És hogy kicsit emeljük a tétet,
a nyertes rezidens művészi pozíciót kap a Pilchuck Glass Schoolon.
- Csodás. - Ez az!
Ez nagyon komoly nyeremény.
A Pilchuck egy elképesztően jó iskola. Remélem, ezt én nyerem meg.
Húsz éve vagyok üvegfúvó. Szégyellem, de még sosem jártam a Pilchuckon.
Művészek, a négy óra most indul.
TERVEZÉS
John Morantől a restséget kaptam. Talán lustának gondol.
Vagy csak provokálni akart. Nem tudom.
Arra gondoltam, vicces lenne egy kanapén punnyadó, lusta lajhárt készíteni.
A restség nemcsak a lustaságot jelenti, hanem az oktalanságot is.
Tarthatnák könyvek a kanapét.
És egy távirányító lesz a kezében. Sok munka lesz megformázni.
A büszkeséget kaptam. Az LMBTQ-közösségből merítek inspirációt.
Egy edényt készítek.
A szivárvány színeit hét gömb fogja megjeleníteni az oldalán.
Egy sportcipőt készítek, amit egy puha párnán helyezek el.
A kizsákmányoló cipőgyárakon keresztül utalok a kapzsiságra.
Nem vagyok kapzsi, de nagyon szeretnék nyerni.
Jó barátomtól, John Morantől a haragot kaptam.
Egy könyvet készítek, amelyből egy szőlőtő nő ki.
Ez Steinbeck könyvére, az Érik a gyümölcsre utal.
A falánkságról az ASMR ugrott be.
Az ASMR betűszó az önkéntelen idegi-érzéki válasz angol rövidítése.
A mokpang nevű koreai videók az evés hangjait mutatják be felerősítve.
Egyes videókban homokkal dolgoznak, vagy lassan esznek valami ropogósat.
Ez az ASMR.
Remélem, sikerül a hangokat vizuálisan megjelenítenem.
A kívánságot egy virággal fogom kifejezni.
Ha valakibe beleszeretünk, virágot viszünk neki.
De ez nem egy hétköznapi virág lesz, hanem valami félelmetes lény.
A művem a szerelemnek álcázott kívánságról szól.
Egy kis falut készítek. A dombtetőkön lévő házak
egymásra néznek, a lakók egymásra irigykednek.
Nehéz lesz. Kihívás egy ilyen összetett témát ábrázolni.
ALKOTÁS
- Király. Vágjunk bele! - Vigyázat!
Nagyon nem csípem a rozsdás csöveket. Kicsit tisztaságmániás vagyok.
Fújd! Jó lesz. Most már kicsit finomabban!
Forrósodik a helyzet. Ilyenkor segít a tánc.
A csípő a lényeg!
A kapzsiságot kaptam.
Nagyon finoman fújd!
Egy kortárs mesét szeretnék bemutatni.
Az üvegcipellő történetét gondoltam újra.
A cipő hússzínű lesz. A múltkori után ma is nyerni szeretnék.
Sőt, még hétszer.
Végig maradni akarok.
Nincs kifogás. Saját témát választhattam.
De forró!
Színeket tekerek a mag köré, aztán felvágom,
és látható lesz a szivárvány.
Valami fura zselé lesz, mint amilyeneket az ASMR-videókban esznek.
Kinek a pap, kinek a zselé.
A bűn jó buli!
Igen.
Katherine, te melyiket választanád a hét főbűn közül?
Talán a falánkságot.
De te nem csak egy hegynyi vegán kajára vágysz?
- De, egy óriási adag vegán kajára. - Szójabab.
- Szójabab, hummusz. - Fodros kel.
- Te aztán falánk vagy!
Az én bűnöm az irigység. Nem tudom, miért ezt kaptam John Morantől.
Talán irigy a másik Johnra?
A tökéletes kis falut készítem el.
Gyönyörű pázsitok, egyforma házak, ragyogó fehér kerítések.
Ez Tökélyfalva.
A házakhoz összedobtam egy egyszerű formát.
Két darab grafit a 90 fokos tető elkészítéséhez.
Mit szólsz? Cuki, nem?
Tökélyfalva, USA. Lakosság: egy fő.
HÁTRALÉVŐ IDŐ: 3 ÓRA
Donna, mennyire gyakori téma a hét főbűn a művészetben?
Mindenhol ott vannak, főleg az 1400-as, 1500-as évek óta.
A vallási oktatás eszközeként használták őket.
Megjelenítették az erkölcsi leckéket.
Mára sok művészeti ág feldolgozta a témát.
A fotósok, a keramikusok, és természetesen az üvegfúvók.
A kívánságot kaptam.
A virág a szerelem jelképe, de itt most a kívánságot fogja kifejezni.
Ez a virág visszaharap.
A fogsor szuper lett.
Rémségek kicsiny boltja, igaz?
Meg akarom ragadni az alkalmat a szobrásztudásom bemutatására.
Most a virág porzóját készítem el.
A nyálra fog emlékeztetni.
És ez a virág közepe is.
Menő. Nagyon tetszik.
Kicsit átadja a mozgást is.
Mi a legrestebb állat? A lajhár.
A lábakkal kezdtem. Ha kész vannak, kialakítom a texturált felületet.
Megolvasztok egy-egy részt, és egy drótkefével fésülöm át.
Próbálok bundaszerű hatást elérni. A lajhárnak bundája van, nem?
Trenton egy lusta lajhárt készít.
Szerintetek nehéz elvontabban megragadni a témát?
- Igen. - Szerintem ez egy nagyon nehéz kihívás.
Az ördög a részletekben rejlik.
Steinbeck könyve, az Érik a gyümölcs ihletett meg.
Most tartok a szőlőnél.
Az Érik a gyümölcs című könyv azt mutatja be, hogy bánt az elit
a szegény otthontalanokkal.
Próbálom megőrizni a hidegvéremet a forró hutaműhelyben.
Sok küzdelmem volt a haraggal.
Keményen dolgoztam, hogy legyőzzem.
Apámat nagyon fiatal koromban megölték. Nem sírtam miatta, hanem dühöngtem.
A harag uralt, amit az utcán éltem ki. Sok mindent tettem.
- Jók a fürtjeid! - A szőlő is tetszik?
Nem irigykedek Dan szőlőjére. Szerintem tök jó.
Itt egy jó nagy szem.
Állj!
Most golyókat ragasztok egy enyves trutyiba.
Alap.
Ez undorító!
A trutyi kék üvegből lesz,
és forrón ragasztom rá a narancssárga golyókat.
Belenyomkodom őket. Ezek ingereket fognak kifejezni.
Két óránk maradt.
- Csak? - Igen.
Ó, te jó…
Idehozom. Fekete-fehér botot készítünk.
BOT VÉKONY ÜVEGRÚD
Cipőt még sosem készítettem. Ez nekem is új.
Kidolgozom kicsit a cipő talpát,
hogy alul is legyen némi textúra.
És most kilapítom a talpat.
A kis vajazókéssel alakítom ki a varrásokat.
Fordíts kicsit!
Ettől még cipőszerűbb lesz.
Sosem vettem még 300 dolláros sportcipőt.
De ez nem is a 300 dolláros cipőkről szól, hanem a gyártóikról.
Ha kész a talp, felhevítem.
Forró a hangulat.
De folytatom.
Ma jó meleg lett.
AZ OLVASZTÓKEMENCE HŐMÉRSÉKLETE 980 CELSIUS-FOK
Melegem van. Próbálok észnél maradni.
- Szólj, ha túltolom! - Eddig nincs gond.
A cél, hogy vicces legyen, úgyhogy a lajháron egy óriási pelenka lesz.
Túl lusta kimenni a vécére.
Igazán csak akkor derül ki, milyen lett, amikor kikerül a temperálóból.
A hutaműhely izzik ma a kreativitástól és az energiától.
Véletlenül nem azért, mert a győztest várjátok a Pilchuckon?
Nagy megtiszteltetés egy üvegművésznek.
A rezidens művészi pozíció hatalmas lehetőség a versenyzőknek.
Anyagi támogatást kapnak, és a munkatársak és a felszerelések segítségével
bármit kipróbálhatnak az üveggel, amit csak akarnak.
Nyernem kell. Még sosem jártam a Pilchuckon.
Remélem, nyerek.
Igen, alulról!
- Szia, Dan! Harag, ugye? - Igen.
Milyen technikai kihívásokra számítasz?
A múltkor kicsit leszóltak, hogy hidegen raktam össze, úgyhogy most forrón fogom.
- Mit jelentene neked a Pilchuck? - Szeretnék rezidens művész lenni.
Amikor üvegfúvó lettem, papírnehezékekkel meg díszekkel kezdtem,
hogy kitörjek, aztán a Pilchuckra jártam.
És megváltoztatta az életemet.
Sok inspiráló üvegművészt ismertem meg a Pilchuckon.
Hagylak dolgozni. Úgy látom, van dolgod.
- Az biztos. - Sok sikert!
Sikerültek a lapok.
Egy óra van hátra!
Ne már! Ez brutális.
Káosz!
Győzni szeretnék. Olyan éles a verseny, hogy muszáj így állnom hozzá.
Ha már versenyzek, versenyezzek erős mezőnyben.
Nem az idióták között akarok a legjobb lenni.
Jól van, jó meleg lett. Pont ez kell nekünk.
Ez az első cipőm. Azt hittem, elég lesz rá két óra, de három kellett.
- Oké, fogd! - Jó.
Szuper!
A fekete-fehér bottal az a probléma, hogy a fekete gyorsabban puhul a fehérnél.
Egyenlőtlen hőmérséklet mellett nehéz egyenletes formát kialakítani.
A technikánál le kell csapni a botokra.
Felülről kell hirtelen felkapni őket.
Ezután tudom belőlük kialakítani az edény mintázatát.
Egy lehetőségem van felkapni a botokat. Ha nem megy, kezdhetem elölről.
Ez gáz lesz.
Ajjaj!
Sikerült! Ennyike!
És most kezdődik a móka.
Fújd!
Ezt az alakot Lino dinoszaurusznak nevezi.
Lino egy olasz mester.
Egy zseni, korunk legjobb üvegfúvója.
Most áthozom, megnyújtom a nyakát, és egy gyors hevítést kérek!
Fontos a saját munkádra koncentrálni. Nem vagyunk sokan.
Kicsit még hevítem a végét.
Veszélyes dolog más munkáját másolni.
Húzd ki!
Negyvenöt perc maradt.
Te jó ég!
A cél az, hogy ez több legyen egy vázánál. A részleteivel át akarok adni egy érzést.
Úgyhogy hegyes gumókat teszek rá,
amelyek tüskékre, vagy akár fegyverekre emlékeztetnek.
Készen állok.
A segédem kis adagokban forró üveget hoz.
Ráragasztom, meghúzom, és közben elvágom. Ettől lesz hegyes.
Ezek a gubók zseniálisak.
Lefelé!
Fordítsd!
A tálon folyós lyukak lesznek.
Fordítsd!
Gusztustalan. Nagyon tetszik.
Úgy felforrósítom az üveget, hogy átlyukad,
ez adja a folyós hatást.
Anyukám ki fog akadni rajta. Fél a lyukaktól.
Oké, hevítsd!
A tipikus kertvárosi kerítés.
Fél óra maradt, emberek. Még fél óra.
Brutális. A kanapéra nem maradt időm. Ez így nem jó.
Át kell alakítanom a koncepciót.
Sok elemre nem volt időm, amit elterveztem, például a könyvekre.
Kanapém sincs.
Megpróbálok egy babzsákot fújni.
Mindenki pörög.
A párna kell még, amire ráragasztom. Nem nagy munka,
de a színezés jó 20 perc lesz, úgyhogy igyekeznem kell.
Oké, szintbe!
Fordítsd! Állj!
Forrón ragasztom rá a szőlőt.
Fordítsd!
Hozok egy forró gumót, ráragasztom a vesszőre,
kiveszem a szőlőfürtöt a dobozból, és a forró gumóhoz nyomom.
Oké, szaladj! Vigyázat, forró üveg!
Valaki felvált?
Tizenöt perc maradt. Ne feledjétek, a Pilchuck a tét!
Nyomd előre!
Most rögzítem a cipőt a párnára.
Fújd! Fordítsd!
De nem tudtam elég mélyre belenyomni.
Oké, fújj!
Fújd! Erősen! Fújd! Állj!
Olvaszd!
Kihűltek a bojtok, és az egyik letört.
A kérdés az, hogy forrón ragasszam rá az újat, vagy hidegen?
Van még tíz percem. Megcsinálom. Gumót kérek!
Húzd fel! Állj!
Közel volt.
Mögötted! Nagy adag, forró üveg!
Csukd be az ajtót!
Ideje felrakni a golyókat.
Ez a túloldalra megy!
HÁTRALÉVŐ IDŐ 3 PERC
Oké, mehetsz. Gyerünk!
Fogd, vedd át!
Ez az!
Szép volt!
Épp, hogy meglett. Nem ez volt a terv.
Üvegfúvók, lejárt az idő.
- Hogy érzed magad, Dan? - Te jó ég! Kikészültem.
BEMUTATÁS
A kihívás során kortárs üvegszobrot kellett készítenünk
a hét főbűn egyikéről.
Az irigységet kaptam. Elkészítettem az amerikai Tökélyfalvát. Nagyon tetszik.
Kockázatos ennyire kísérletezni.
Remélem, a zsűri számára sikerült vizuálisan megjelenítenem a hangokat.
A cipő cipőnek néz ki. A hússzín sikerült. Átjön belőle a koncepció és a tudásom is.
Nem vagyok túl elégedett a művemmel. Ennél több van bennem.
Nehezebb a verseny, mint amilyennek tűnik.
Ez a mű nem rólam szól,
hanem általánosságban a peremre szorult emberekről a közösségemben.
Nem tudom, kívánom-e a művemet, vagy szeretem.
Kell némi idő, hogy letisztuljon.
Azt próbálom kifejezni, hogy ha a világ fekete-fehérnek tűnik, az fájdalmas.
Büszkének kell lenni arra, aki vagy.
Üdv a bűnös városban! Hét lakónk van.
Kezdjük Minhi művével!
Mesterien megoldotta
a tüskéket és a fogazott virágot.
Átjön belőle az üzenet, hogy vigyázz, mit kívánsz.
A tüskék lehetnének inkább a virág részei.
Talán jobb lenne, ha a szára lenne tüskés.
Ez Brenna műve a büszkeségről.
„A művet az LMBTQ-közösség ereje és büszkesége inspirálta.”
A forma és a szín csodás.
Ha lehetek kicsit nyers, az első benyomásom az, hogy ez nem túl jó.
A forma, a botnál használt technika, a fekete-fehér csíkok
nagyon emlékeztetnek egy ismert velencei mesterre, Lino Tagliapietrára.
Engem zavar, hogy mennyire őt másolja ez a munka.
Nem jön át rajta Brenna személyisége.
De nagyon jól néz ki.
Ez Trenton műve.
Kitaláljátok, melyik bűnt kapta?
Mondok egy merészet: a restséget?
- Igen. - Bingó.
Jól sikerült ez a lajhár. Félelmetes, a karmai nagyon ijesztőek.
De egy lajhár, és ennyi.
Nem tudom, mit akarna mondani vele a restségről és a lustaságról.
Ez John Moran műve a kapzsiságról.
Nagyon jó ötlet a sportcipőt használni a kapzsiság szimbólumaként.
Mind látjuk, mekkora fétis lett a futócipőkből.
De a hússzínt nem igazán értem.
Ez nekem inkább mályvaszínű, olyan rózsaszínes bíbor.
Szerintem emiatt nem jön át az üzenet.
De mint szobor remek munka.
Átjön a mozgás, és nagyon szép az ezüst a párnán,
tényleg kifinomultságot sugároz.
Grace a falánkságot kapta.
Az ASMR-ra, az önkéntelen idegi-érzéki válaszra utal a művével.
Érdekes.
Olyan hangokat mutat be, mint a rágás vagy a suttogás.
Ez a süti felvágása.
Ez a savanyú uborka roppanása.
- Értem! - Én hallom a hangját, ahogy ránézek.
Eddig nem hallottam az ASMR-ról, úgyhogy nem jött volna át az utalás.
Az eddigi munkák nagyon egyenesek voltak,
úgyhogy nekem tetszik, hogy itt kicsit többet kell gondolkozni.
Ez John Sharvin műve.
Az irigységről szól.
Két ház, kontra egy ház.
A vagyoni különbségekről szólhat.
Szerintem ezt akarja átadni.
Nagyon szépek a kerítés részletei.
Határozottan látszik a fejlődés a koncepciói megvalósításában
és a technikai tudás terén is.
Egyre többet mutat meg.
Ez Dan műve.
Elképesztően profi munka.
Mindent forrón ragasztott össze. Mesteri kivitelezés.
Nagyon jó a szőlő és a könyv is, de hol a harag?
Talán nem akar foglalkozni vele.
A megtekert szőlővessző mintha energiát tárolna.
A könyv pedig zárva van. Talán ez jelzi, hogy Dan lezárta magában a haragot,
nem akar vele foglalkozni, magába zárta.
Hívjuk be az üvegfúvókat!
Bárki nyerhet. A rezidens művészi pozíció miatt most nagyon nagy a tét.
Ennek súlya van.
Kívánom a győzelmet. Nyerni akarok.
Üdv újra itt, üvegfúvók! A főbűneitek életet leheltek a kiállítótérbe.
Megkapó volt látni, hogy mit hozott ki belőletek a kihívás.
Mindenkiről elárult valamit az,
ahogyan a hét főbűnhöz közelített.
John Moran.
Láttuk, hogy hússzínt próbáltál elérni.
Szerinted sikerült?
A hússzínű cipőnek fontos szerepe van.
A vagyoni egyenlőtlenségeket akartam ábrázolni.
Ezért jelenik meg a hússzín a cipőn és a párnán is.
- Összességében elégedett vagyok. - Rendben.
Brenna.
A műved azonnal felidézte bennem Lino Tagliapietra munkáját.
- Beszélnél kicsit róla? - Persze.
Nagy rajongója vagyok a munkájának. Zseniális.
A lapított edényformát tudat alatt talán tényleg Lino inspirálhatta.
De nem láttam még ilyet gömbökkel az oldalán.
Lino csodálatos üvegművész,
de talán egy más forma jobban átadta volna, hogy ki Brenna Baker, nem?
Ha újrakezdeném, akkor biztosan más formát választanék,
mert tényleg túl hasonlóra sikerült.
Dan.
A te munkád az Érik a gyümölcs.
Igen. A harag volt a témám. Egy jó kis övön aluli ütés jó barátomtól, Johntól.
Dan, nekem kicsit túl egyenes volt a műved.
Felidézhettem volna valamit a sok haragkezelési tanfolyamról,
de úgy éreztem, ez másnak nem lett volna releváns.
Pedig pont ilyesmiben reménykedtünk.
Technikai szempontból viszont lenyűgőző. Forrón raktad össze.
- Remek munka. - Huy'ch'qa! Köszönöm.
Trenton!
A rajzodon még más elemek is szerepeltek.
Nehéz volt ez a kihívás. Négy óra nem sok idő.
Csak a lábaival el tudtam volna tölteni négy órát.
Sietősen kellett dolgoznom.
Ja.
Köszönjük, művészek. Kérünk egy percet.
Valahogy túl egyértelműek a megoldásaik.
Ha nem versenyen lennék, összetörtem volna a művet.
Bár több időm lett volna!
Remélem, a zsűri meglát engem művészként a műben,
és a történetet, amit át akarok adni.
Nagyon örülnék egy újabb győzelemnek.
Hadd legyek én!
Most kiderül, ki érdemelte ki a rezidens művészi pozíciót a Pilchuckban.
A mai Legjobb Fújó…
- Grace. Gratulálok! - Bocsi! Te jó ég!
Nyertem, basszus!
Megnyertem egy kihívást!
Grace, hadd gratuláljak! Örömmel várunk a Pilchuck Glass Schoolnál.
Köszönöm. Ez annyira izgalmas!
Te jó ég!
Ez igazolja, hogy itt a helyem, és vagyok olyan jó, mint a többiek.
Ráadásul rezidens művész leszek a Pilchuckon, basszus! Zseniális.
Annyira várom!
Most beszéljünk arról, ki a fő bűnös.
A művész, aki most nem győzött meg minket…
Brenna.
Kérlek, búcsúzz el, és hagyd el a műhelyt!
Köszönöm. Szeretlek titeket!
Büszke vagyok. Büszke vagyok a művemre.
Sajnálom, hogy ennyire a zseniális Lino Tagliapietrához hasonlították.
Az üveg kegyetlen szerető. Aki túl közel megy hozzá, azt megégeti.
Üvegfúvók, gratulálok az újabb sikeres kihíváshoz.
Találkozunk legközelebb.
Szeretnék jobban teljesíteni. Az igyekezet megvan, az biztos.
Mindenki miatt aggódom. Erősebb a mezőny, mint gondoltam.
És hol van még a vége!
A feliratot fordította: Lipták András